**Rozhodnutie zriaďovateľa o otvorení materskej a základnej školy**

V súvislosti s uvoľňovaním opatrení Vlády SR na zastavenie šírenia ochorenia Covid – 19 a na základe Rozhodnutia Ministerstva školstva, vedy, výskumu a športu Číslo: 2020/12033:1-A2110 zo dňa 22. mája 2020, sa **Obec Liptovské Revúce rozhodla** od 1. júna 2020 otvoriť Základnú školu s materskou školou v Liptovských Revúcach pre deti materskej školy a žiakov 1. až 5. ročníka základnej školy a **v spolupráci s riaditeľstvom školy stanovuje nasledovné podmienky a režim pre prevádzku školy** do konca školského roka 2019/2020:

# Všeobecné podmienky

* **Rozhodnutie zákonných zástupcov** o umiestnení dieťaťa do školy, do konca školského roka 2019/2020 **je dobrovoľné.**
* Zákonní zástupcovia podajú svoje rozhodnutie **o umiestnení dieťaťa/žiaka do školy do konca školského roka 2019/2020“**) **v termíne do 26. mája 2020 (vrátane)**
1. **Elektronickou, emailovou poštou** na adresu:
* **pre materskú školu –** emailová adresa materskej školy:

 telefonicky na č.t.: 0903 794332

* **Pre základnú školu** – **cez Edupage**

<https://zsliptovskerevuce.edupage.org/>

**Prihlášky po tomto termíne nebudú akceptované!**

* **Zákonní zástupcovia sú povinní oboznámiť sa s organizáciou a podmienkami výchovy a vzdelávania v materskej a základnej škole do konca školského roka 2019/2020 v zmysle nasledovných pokynov a pokynov vydaných Ministerstvom školstva, vedy, výskumu a športu Slovenskej republiky (príloha č. 2 a 3) !!!**
* Zákonní zástupcovia budú dodržiavať a akceptovať pokyny vydané riaditeľom školy.
* **Nikto s príznakmi** infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov školy.**
* **Ak dieťa v priebehu dňa vykazuje** niektorý z možných príznakov COVID-19, je nutné umiestniť ho do samostatnej miestnosti **a kontaktovať zákonných zástupcov, ktorí ho bezodkladne vyzdvihnú.** O podozrení na nákazu COVID – 19 škola informuje príslušný RÚVZ tak, ako je to v prípade iných infekčných ochorení.

# Materská škola – podmienky a režim

* Zriaďovateľ spolu s riaditeľom školy **vykoná výber detí do MŠ** zohľadňujúc:
* záujem zákonných zástupcov – počet prihlásených detí,
* kritéria v zmysle rozhodnutia ministra o prednostnom umiestnení detí do školy „rodičov v prvej línii“ t. j.:
* zdravotníckych pracovníkov,
* príslušníkov hasičského a záchranného zboru,
* príslušníkov policajného zboru,
* a deti pedagogických pracovníkov
* zohľadňujúc miestne podmienky, personálne, materiálne a priestorové možnosti školy,
* skutočnosť či ďalší súrodenci dieťaťa budú zároveň navštevovať aj základnú školu,
* deti zamestnaných rodičov.
* **Zákonní zástupcovia detí/žiakov, ktoré nebudú môcť byť umiestnené do materskej školy budú o tejto skutočnosti upovedomení v stredu 27. mája 2020.**
* Materská škola bude v prevádzke denne od **7:00 do 16:00 hodiny.**
* **Príchod** detí do materskej školy bude v čase **od 7:00 do 7:45** hodiny.
* Deti budú rozdelené do skupín v počte **najviac po 15 detí.**
* Na základe dohody so školou zákonní zástupcovia zabezpečia, aby ich deti do materskej školy, prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.
* Zákonní zástupcovia budú akceptovať každodenný zdravotný „ranný filter“. **V prípade podozrenia na ochorenie (nielen na COVID – 19) materská škola dieťa nepreberie.**
* Zákonný zástupca **predkladá pri prvom nástupe dieťaťa do materskej školy**, alebo po každom prerušení dochádzky v trvaní viac ako tri dni **písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie** (príloha č. 1).
* Zákonný zástupca **denne svojím podpisom potvrdí v „Prehlásenie zákonného zástupcu o zdravotnom stave dieťaťa pre materskú školu.“**
* Dieťa pri príchode do materskej školy bude mať **nasadené rúško + zo sebou jedno náhradné rúško v hygienickom obale.**
* **Podrobné pokyny a podmienky pre materské školy budú zaslané zákonným zástupcom elektronicky.**

# Základná škola – podmienky a režim

* **Všetci žiaci z ročníkov 1 až 5, ktorých rodičia prejavia záujem a prihlásia ich v určenom termíne, budú do základnej školy umiestnení do konca školského roka 2019/2020.**
* **Príchod** žiakov do školy bude v čase **od 7:00 do 7:15** hodiny.
* **Prevádzka ŠKD bude do 15:30 hydiny.**
* Žiaci budú rozdelení do skupín v počte **najviac po 20 žiakov.**
* Samotné vyučovanie bude organizované v rozsahu 4 - 5 vyučovacích hodín, podľa dočasného rozvrhu hodín pre jednotlivé skupiny žiakov.
* Zákonní zástupcovia budú akceptovať každodenný zdravotný „ranný filter“. **V prípade podozrenia na ochorenie (nielen na COVID – 19) sa žiak nebude môcť zúčastniť na vyučovaní. V takomto prípade bude rodič s touto skutočnosťou oboznámený a je povinný žiaka bezodkladne vyzdvihnúť.**
* Zákonný zástupca **predkladá pri prvom nástupe dieťaťa do základnej školy**, alebo po každom prerušení dochádzky v trvaní viac ako tri dni **písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie** (príloha č. 2).
* Zákonný zástupca zabezpečí pre svoje dieťa každý deň dve rúška a papierové jednorazové vreckovky.
* **Podrobné pokyny a podmienky pre základné školy budú zaslané zákonným zástupcom elektronicky.**

V Liptovké Revúce, 21. máj 2020.

 Mgr. Jana Šimová,

 starostka obce Liptovské Revúce

Príloha č. 1

**Vyhlásenie**

Vyhlasujem, že dieťa ............................................., bytom v ..........................................................................., neprejavuje príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, angína, vírusový zápal pečene, zápal mozgových blán, horúčkové ochorenie s vyrážkami).

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

 V ................................. dňa ...................

|  |  |
| --- | --- |
| Meno a priezvisko zák. zástupcu:  |   |
| Adresa zákonného zástupcu:  |   |
| Telefón zákonného zástupcu:  |   |
| Podpis zákonného zástupcu:  |   |

*Príloha č. 2*

**Prehlásenie**

 **zákonného zástupcu o zdrav*otnom stave dieťaťa pre základnú*  školu**

**Vyhlasujem,** že dieťa ............................................ bytom v ................................... neprejavuje príznaky akútneho ochorenia a že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

**Vyhlasujem**, že u dieťaťa sa za posledných 24 hod. nevyskytol ani jeden z nasledujúcich príznakov:

* telesná teplota nad 37,5 st. C alebo triaška
* malátnosť, neprimeraná únava
* začervenané, zapálené oči s výtokom
* upchatý nos so sťaženým dýchaním nosom
* hustý skalený, zafarbený (žltý, zelený) výtok z nosa (nádcha)
* bolesť uší, výtok z uší, oslabený sluch
* suchý dusivý kašeľ
* vlhký produktívny kašeľ
* vracanie
* náhla strata chuti a čuchu
* riedka stolica niekoľkokrát denne
* novovzniknuté začervenanie kože, vyrážky, chrasty a pod. na koži -iný príznak akútnej infekcie dýchacích ciest

V Liptovských Revúcach, dňa: ..................................

|  |  |
| --- | --- |
| Meno a priezvisko zák. zástupcu:  |   |
| Adresa zákonného zástupcu:  |   |
| Telefón zákonného zástupcu:  |   |
| Podpis zákonného zástupcu:  |   |